กนง.ปรับลดคาดการณ์ GDP ปี 60 เหลือโต 3.2% จากเดิม 3.3%
กนง.ปรับลดคาดการณ์ GDP ปี 60 เหลือโต 3.2% จากเดิม 3.3% ตามการปรับลดลงของสินค้าส่งออก 
22 มิ.ย. 2559

คณะกรรมการนโยบายการเงิน (กนง.) ระบุว่า ปรับลดคาดการณ์อัตราการขยายตัวของเศรษฐกิจไทยในปี 60 เหลือโต 3.2% จากเดิมคาดเติบโต 3.3% หลังประเมินเศรษฐกิจขยายตัวชะลอลงกว่าที่ประเมินเล็กน้อยตามการส่งออกสินค้าที่ปรับลดลง โดยปีนี้คาดว่ามูลค่าการส่งออกสินค้าจะอยู่ที่ -2.5% จากเดิมคาด -2.0% ก่อนปรับเป็นขยายตัว 0.0% ในปี 60 จากก่อนหน้าคาดขยายตัว 0.1%ขณะที่อัตราเงินเฟ้อพื้นฐานในปี 60 ปรับลดลงเล็กน้อย ตามแนวโน้มเศรษฐกิจที่ขยายตัวชะลอลง